Brit en Nieu-Seelander in Libië vermoorDie oliekompleks waar die liggame aangetref is. ŉ Sekuriteitsbeampte van Libië het gesê ŉ man van Engeland en ŉ vrou van Nieu-Seeland is naby Sabratha doodgeskiet. Die beampte het Donderdag gesê hul liggame is langs hul bagasie naby aan ŉ olie- en gaskompleks aangetref. Volgens die Associated Press, Reuters en Agence France-Presse was die twee slagoffers onderwysers in die omgewing. “Hul besittings is nie gesteel nie en die motief vir hul moord is nie bekend nie,” het die beampte gesê. Die beampte wou anoniem bly omdat hy nie magtiging het om met die media te praat nie. Talle uitlanders is al vantevore in Libië vermoor, insluitend ŉ Amerikaanse onderwyser wat verlede maand gesterf het. Die diktator Moammar Gadhafi is twee jaar gelede in 2011 onttroon, maar die sentrale regering is nie in staat om oproerige militante te beheer nie. -SAPA